AHOLI SONINING TANLAMA STATISTIK KUZATUVINI TAYYORLASh VA OʻTKAZISh ChORA-TADBIRLARI TOʻGʻRISIDA
(resolution, 2021-02-22)

Hududlarni ijtimoiy-iqtisodiy rivojlantirish maqsadli dasturlarini, yangi ish oʻrinlari tashkil etish dasturlarini ishlab chiqish uchun respublika aholisi soni va boshqa demografik koʻrsatkichlar hisob-kitoblarini aniqlashtirish, shuningdek davlat statistik kuzatuvlari tizimini yanada rivojlantirish maqsadida Vazirlar Mahkamasi qaror qiladi: 1. 2011-yil 21-apreldan 30-aprelgacha respublikaning har bir tumani va shahrida aholi sonining 10 foizini qamrab olgan holda aholi sonining tanlama statistik kuzatuvi (keyingi oʻrinlarda kuzatuv deb ataladi) oʻtkazilsin. 2. Aholi sonining tanlama statistik kuzatuvini oʻtkazish ishlarini muvofiqlashtirish uchun 1-ilovaga* muvofiq tarkibda maxsus Respublika komissiyasi tashkil etilsin. 3. Respublika komissiyasi (R.S. Azimov): davlat va xoʻjalik boshqaruvi organlari, mahalliy davlat hokimiyati organlari, shuningdek aholi sonini kuzatishga jalb qilingan boshqa tashkilotlarning tayyorgarlik tadbirlarini toʻliq, sifatli va oʻz vaqtida bajarishga hamda kuzatuvni yuqori tashkiliy darajada oʻtkazishga doir ishlari muvofiqlashtirilishini taʼminlasin; 2011-yil 25-martgacha Oʻzbekiston Respublikasi Davlat statistika qoʻmitasi tomonidan tasodifiy keng qamrovli tanlov asosida shakllantirilgan kuzatuv oʻtkaziladigan shahar, qishloq aholi punktlari va mahallalar (keyingi oʻrinlarda aholi punktlari deb ataladi) roʻyxatini tasdiqlasin; 2011-yil 1-iyulgacha kuzatuv natijalarini puxta tahlil qilsin va Vazirlar Mahkamasiga aholi soni toʻgʻrisidagi statistika maʼlumotlariga kiritiladigan tegishli oʻzgartirishlar haqida axborot taqdim etsin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: bir hafta muddatda tegishli ravishda Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari boshchilik qiladigan kuzatuv oʻtkazish boʻyicha tegishli hududiy komissiyalar tashkil etsinlar; 2011-yil 20-martgacha Oʻzbekiston Respublikasi Davlat statistika qoʻmitasi bilan birgalikda barcha aholi punktlari roʻyxatini, ularda doimiy yashovchi aholi sonini koʻrsatgan holda, tayyorlasinlar va Respublika komissiyasiga taqdim etsinlar; 2011-yil 31-martgacha Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi, shaharlar va tumanlar obodonlashtirish boshqarmalari, boshqa tashkilotlar bilan birgalikda kuzatuv oʻtkazish uchun tanlab olingan aholi punktlarida manzillarni xatlovdan oʻtkazsinlar, koʻchalar nomlari koʻrsatkichlarini, uylar va kvartiralar tartib raqamlarini tartibga solsinlar; 2011-yil 1-aprelgacha Oʻzbekiston Respublikasi Davlat statistika qoʻmitasi bilan birgalikda statistika organlari xodimlari, oliy taʼlim muassasalarining oʻqituvchilari va yuqori bosqich talabalari, akademik litseylar, kasb-hunar kollejlari va umumtaʼlim maktablari oʻqituvchilari orasidan aholi soni toʻgʻrisida maʼlumotlar toʻplovchi shaxslar kontingentini shakllantirsinlar. 5. Aholi sonining tanlama statistik kuzatuvini oʻtkazish va yakunlarini chiqarish metodikasi 2-ilovaga muvofiq tasdiqlansin. 6. Oʻzbekiston Respublikasi Davlat statistika qoʻmitasi Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, ichki ishlar, mahalliy davlat hokimiyati organlari, fuqarolarning oʻzini oʻzi boshqarish organlari jalb etilgan holda kuzatuvni oʻtkazish boʻyicha masʼul organ etib belgilansin. 7. Oʻzbekiston Respublikasi Davlat statistika qoʻmitasi: 2011-yil 1-aprelgacha tanlama kuzatuv soʻrovnomalari va metodologik hujjatlar zarur miqdorda tayyorlanishini taʼminlasin; joriy yil aprel oyining birinchi oʻn kunligida Oʻzbekiston Respublikasi Vazirlar Mahkamasi huzuridagi Ijtimoiy tadqiqotlar instituti, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda aholi soni toʻgʻrisida maʼlumotlarni toʻplash uchun jalb etiladigan shaxslar kontingenti joylarda oʻqitilishini tashkil etsin; 2011-yil 20-aprelgacha mavjud kompyuter texnikasi negizida kuzatuv soʻrovnomalarini avtomatlashtirilgan tarzda umumlashtirish boʻyicha vaqtinchalik markazlar tashkil etsin; kuzatuv oʻtkazilgandan (soʻrovnomalar olingandan) keyin bir oy muddatda maʼlumotlarni umumlashtirish boʻyicha mutaxassislarning zarur sonini shartnoma asosida qoʻshimcha jalb etgan holda kuzatuv soʻrovnomalarini umumlashtirsin; kuzatuv natijalarini umumlashtirsin va tahlil qilsin, aholi soni statistika koʻrsatkichlarining uzil-kesil hisob-kitobini chiqarsin hamda yakuniy maʼlumotlarni 2011-yil 20-iyungacha Respublika komissiyasiga taqdim etsin. 8. Oʻzbekiston Respublikasi Moliya vazirligi Oʻzbekiston aholi sonining statistik tanlama kuzatuvini oʻtkazish ishlarini moliyalashtirish uchun Oʻzbekiston Respublikasi Vazirlar Mahkamasining zaxira fondidan Oʻzbekiston Respublikasi Davlat statistika qoʻmitasiga 824,2 mln soʻm ajratsin. 9. Oʻzbekiston Respublikasi Ichki ishlar vazirligi jamoat tartibini va xavfsizlikni taʼminlash uchun kuzatuv oʻtkazish guruhlari tarkibida ichki ishlar organlari xodimlarining ishtirokini taʼminlasin. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Respublikada doimiy yashovchi aholining yanada aniq sonini aniqlash, shuningdek demografik jarayonlarning joriy hisobi maʼlumotlarini aniqlashtirish aholi sonining tanlama statistik kuzatuvining (keyingi oʻrinlarda kuzatuv deb ataladi) maqsadi hisoblanadi. 2. Quyidagilar kuzatuvning asosiy vazifalari hisoblanadi: demografik jarayonlarning joriy hisobi maʼlumotlarini baholash; demografiya statistikasi boʻyicha koʻrsatkichlar tizimini kengaytirish; aholi toʻgʻrisidagi maʼlumotlarni toʻplashni tashkil etish usullarini takomillashtirish; demografik hisob-kitoblar va tahlil sifatini jiddiy oshirish uchun zarur maʼlumotlar asosini yaratish. 3. Respublikaning butun hududi boʻyicha aholi sonining 10 foizi kuzatuv bilan qamrab olinadi. Kuzatuv tanlab olingan shahar, qishloq aholi punktlari va mahallalarda (keyingi oʻrinlarda aholi punktlari deb ataladi) yalpi uyma-uy aylanib chiqish va yashayotgan shaxslarni ushbu Metodikaga 1-ilovaga muvofiq shakl boʻyicha maxsus kuzatuv soʻrovnomasi (keyingi oʻrinlarda soʻrovnoma deb ataladi) asosida soʻrab chiqish yoʻli bilan respublikaning har bir tumani va shahrida oʻtkaziladi. Soʻrovnomalarni toʻldirish tartibi ushbu Metodikaga 2-ilovaga muvofiq belgilangan. 4. Kuzatuvni oʻtkazish uchun Oʻzbekiston Respublikasi Davlat statistika qoʻmitasi tomonidan tasodifiy keng qamrovli tanlov usuli bilan respublikaning har bir tumani va shahrida aholining 10 foizi qamrab olinishi hisobga olingan holda kuzatuvni oʻtkazish uchun aholi punktlarining aniq roʻyxati belgilanadi. 5. Koʻrsatib oʻtilgan aholi punktlari hududida doimiy yashaydigan, shu jumladan vaqtincha uyida boʻlmagan aholi (fuqaroligidan qatʼi nazar) tanlab kuzatishda hisobga olinishi kerak. Soʻrab chiqilayotgan belgilangan tartibda roʻyxatdan oʻtkazilgan uy yoki kvartira doimiy yashash joyi hisoblanadi. 6. Kuzatuvda shuningdek, quyidagilar hisobga olinadi: soʻrov paytida ushbu aholi punktlari hududida vaqtincha turgan, biroq chet elda doimiy yashaydigan shaxslar, fuqaroligi yoʻq shaxslar va xorijiy fuqarolar; chaqiriq boʻyicha harbiy xizmatni oʻtayotgan shaxslar, shuningdek kontrakt boʻyicha harbiy xizmatni oʻtayotgan harbiy xizmatchilar, shu jumladan soʻrov oʻtkazilayotgan paytda yopiq hududda boʻlgan harbiy xizmatchilar; dastlabki qamoq joylaridagi shaxslar, shuningdek ozodlikdan mahrum etish joylarida jazoni oʻtayotgan shaxslar; ijtimoiy yoʻnalishdagi institutsional muassasalardagi shaxslar (Mehribonlik uylari, saqlash, tarbiyalash, taʼlim berishning alohida sharoitlariga ehtiyoj sezuvchi bolalar uchun ixtisoslashtirilgan maktablar va kasb-hunar kollejlari, “Saxovat” va “Muruvvat” internat-uylari, surunkali kasalliklardan azob chekayotganlar uchun kasalxonalar va boshqalar). 7. Kuzatiladigan manzillar (uylar, kvartiralar) boʻyicha yashayotgan xorijiy fuqarolarning quyidagi toifalari kuzatuvda hisobga olinmaydi: xorijiy davlatlarning Oʻzbekiston Respublikasidagi vakolatxonalarida ishlaydigan xorijiy fuqarolar, shuningdek ularning ular bilan birga yashaydigan oila aʼzolari; xalqaro tashkilotlarning vakolatxonalarida ishlaydigan xorijiy fuqarolar; xorijiy davlatlar yoki xalqaro tashkilotlarning delegatsiyalari tarkibida Oʻzbekiston Respublikasiga kelgan xorijiy fuqarolar; turizm maqsadida Oʻzbekiston Respublikasida turgan xorijiy fuqarolar. 8. Kuzatuvni tashkil etish va oʻtkazish bilan bogʻliq chora-tadbirlar oʻz vaqtida va sifatli bajarilishini taʼminlash, kuzatuvni oʻtkazish ishlarini muvofiqlashtirish va uning monitoringini olib borish, uning natijalarini tahlil qilish Aholi sonining tanlama statistik kuzatuvini oʻtkazish boʻyicha respublika komissiyasi tomonidan amalga oshiriladi. 9. Respublika hududlarida tayyorgarlik tadbirlarini belgilangan muddatlarda soʻzsiz va sifatli amalga oshirish va kuzatuvni oʻtkazish maqsadida Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzurida aholi sonining tanlama statistik kuzatuvini oʻtkazish boʻyicha hududiy komissiyalar tashkil etiladi. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan aniq chora-tadbirlar va masʼul bajaruvchilar koʻrsatilgan holda tayyorgarlik tadbirlarini tashkil etish va kuzatuvni oʻtkazish boʻyicha tegishli qarorlar qabul qilinadi. Tumanlar va shaharlar hokimliklari tomonidan davlat statistika organlari bilan birgalikda aholi punktlarida doimiy yashovchi aholi soni koʻrsatilgan holda aholi punktlarining toʻliq roʻyxati tuziladi. Bunda doimiy yashovchi aholi soni toʻgʻrisidagi davlat statistika maʼlumotlari hisobga olinadi. Tumanlar va shaharlar hokimliklaridan olingan aholi punktlarida doimiy yashovchi aholi soni koʻrsatilgan barcha aholi punktlari roʻyxati Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan umumlashtiriladi hamda Respublika komissiyasiga taqdim etiladi. 10. Kuzatuv aholi punktlarida tasodifiy keng qamrovli tanlov asosida Davlat statistika qoʻmitasi tomonidan shakllantirilgan va Respublika komissiyasi tomonidan tasdiqlangan roʻyxat boʻyicha oʻtkaziladi. 11. Aholini toʻliq va yalpi qamrab olishni taʼminlash maqsadida tumanlar va shaharlar hokimliklari tomonidan Yer resurslari, geodeziya, kartografiya va davlat kadastri davlat qoʻmitasining hududiy organlari hamda boshqa tashkilotlar bilan birgalikda kuzatuv oʻtkaziladigan aholi punktlari koʻchalari nomlari koʻrsatkichlari hamda uylar, kvartiralar tartib raqamlari xatlovdan oʻtkaziladi va tartibga solinadi. 12. Tanlab olingan aholi punktlarining fuqarolarning oʻzini oʻzi boshqarish organlari tomonidan manzillar roʻyxatlari tuziladi, kuzatuv oʻtkazilayotgan aholi punktida aholi soni toʻliq qamrab olinishini taʼminlash uchun har bir uyda (kvartirada) yashovchilar soni koʻrsatiladi. 13. Tumanlar va shaharlar hokimliklari tomonidan davlat statistikasi hududiy organlari bilan birgalikda statistika organlari xodimlari, oliy taʼlim muassasalarining oʻqituvchilari va yuqori bosqich talabalari, akademik litseylar, kasb-hunar kollejlari va umumtaʼlim maktablari oʻqituvchilari orasidan maʼlumotlar toʻplovchi (soʻrovnoma oʻtkazuvchi) shaxslar kontingentini tanlash tashkil etiladi. Xodim yashaydigan joy kuzatiladigan aholi punktiga borish uchun qulay boʻlishi kerak. Maʼlumotlar toʻplaydigan shaxslar kontingenti bir kunda oʻrtacha 50 kishini soʻrab chiqish moʻljalidan kelib chiqib belgilanadi. Shaxslar kontingentini tanlashda maʼlumotlarni toʻplash jarayonida zamonaviy fikrlaydigan, tashabbuskor, masʼuliyatli va qoʻyilgan vazifalarni bajarishni taʼminlashga qodir boʻlgan shaxslar jalb etilishini taʼminlash zarur. Tanlab olingan shaxslar kontingenti hududiy statistika boshqarmasi boshligʻi tomonidan tasdiqlangan nomi yozilgan belgi (guvohnoma) bilan taʼminlanadi. 14. Oʻzbekiston Respublikasi Davlat statistika qoʻmitasi va Vazirlar Mahkamasi huzuridagi Ijtimoiy tadqiqotlar instituti tomonidan: statistika organlari va Ijtimoiy tadqiqotlar instituti xodimlari orasidan har bir aholi punktida soʻrovni oʻtkazish muvofiqlashtirilishini taʼminlaydigan supervayzyerlar (nazoratchi instruktorlar) tayyorlanadi; tumanlar va shaharlar hokimliklari bilan birgalikda joylarda maʼlumotlarni toʻplash uchun tanlab olingan shaxslar kontingentini oʻqitish tashkil etiladi. Oʻquv seminarlarida soʻrovnomalarni namunali toʻldirish, keyinchalik xatolarni tahlil qilish va yuzaga keladigan qiyinchiliklarni tushuntirish boʻyicha amaliy mashgʻulotlarni oʻtkazish nazarda tutiladi. Oʻqitish ishga oʻqitilayotganning oʻrganilgan materialni oʻzlashtirib olishi toʻgʻriligini va tayyorgarligi darajasini majburiy tekshirish bilan tugallanadi. 15. Maʼlumotlar toʻplashda ishtirok etayotgan shaxslar kontingentiga aholi sonini kuzatish tadbirlarini moliyalashtirish uchun Davlat statistika qoʻmitasiga ajratilgan mablagʻlar hisobidan mukofot puli toʻlanadi. 16. Aholi punktlarida kuzatuv manzillar roʻyxatlari asosida qatʼiy belgilangan muddatlarda yalpi uyma-uy aylanib chiqish yoʻli bilan maxsus tanlangan shaxslar kontingenti (keyingi oʻrinlarda intervyu oluvchi deb ataladi) tomonidan oʻtkaziladi. Aholi tomonidan intervyu oluvchilarga ishonchni taʼminlash, kuzatuv oʻtkazish vaqtida jamoat tartibi va xavfsizlikka rioya qilish maqsadida intervyu oluvchilar tomonidan soʻrov ichki ishlar organlari xodimi yoki fuqarolarning oʻzini oʻzi boshqarish mahalliy organlari vakili ishtirokida amalga oshiriladi. 17. Soʻrov boshlanishidan oldin soʻrab chiqilayotganlarga oʻtkaziladigan kuzatuvning maqsad va vazifalari tushuntiriladi, kuzatuv oʻtkazilayotgan manzil boʻyicha yashayotgan shaxslar soni aniqlanadi. Soʻrovni oʻtkazishda barcha javoblar faqat soʻrab chiqilayotganlarning soʻzlari boʻyicha toʻldiriladi, bunda hujjatlar tekshirilmaydi. Soʻrovnoma oilaning har bir aʼzosiga alohida toʻldiriladi. Soʻrov oʻtkazilayotganda oilaning aʼzolaridan kimdir hozir boʻlmaganda, ular uchun javoblar oilaning boshqa voyaga yetgan aʼzolaridan olinishi mumkin. 18. Toʻldirilgan soʻrovnomalar intervyu oluvchilar tomonidan har kuni soʻrov tamom boʻlgandan keyin supervayzerga taqdim etiladi. 19. Supervayzyerlar butun davr mobaynida: har kuni intervyu oluvchilardan toʻldirilgan soʻrovnomalarni qabul qilib oladilar; kuzatuvda hisobga olingan aholining toʻliq qamrab olinishi va sonini tekshiradilar; intervyu oluvchi tomonidan soʻrovnomalar toʻldirilishining toʻliqligi va toʻgʻriligini nazorat qiladilar, soʻrovnoma savollariga javoblarni mantiqiy nazorat qiladilar; kuzatuv jarayonida yuzaga keladigan masalalar boʻyicha intervyu oluvchilarga amaliy yordam beradilar; soʻrov usuli bilan intervyu oluvchilar tomonidan kuzatilgan uy xoʻjaliklarini tanlab nazorat tartibida aylanib chiqadilar. Intervyu oluvchilardan qabul qilingan toʻldirilgan soʻrovnomalar aholi punktlarida kuzatuv tamom boʻlgandan keyin supervayzer tomonidan Soʻrovnomalarni avtomatlashtirilgan tarzda umumlashtirish boʻyicha vaqtinchalik markazlarga taqdim etiladi. 20. Hududiy statistika boshqarmalari: aholi punktlari boʻyicha toʻldirilgan soʻrovnomalarni turkumlaydilar; har bir aholi punkti boʻyicha soʻrovnomalarga tartib raqami qoʻyadilar; soʻrovnomalarning savollariga soʻz bilan yozilgan javoblarni kodlashtiradilar; maxsus dasturiy taʼminlashdan foydalangan holda kodlashtirilgan maʼlumotlarni hududiy elektron maʼlumotlar bazasiga kiritadilar; materiallarni avtomatlashtirilgan tarzda umumlashtiradilar; elektron axborotning dastlabki nazorati va tahlilini amalga oshiradilar; olingan natijalarni Qoraqalpogʻiston Respublikasi, viloyatlar va Toshkent shahri boʻyicha umumlashtiradilar; umumlashtirilgan elektron maʼlumotlarni Davlat statistika qoʻmitasiga taqdim etadilar. Kuzatuvning toʻldirilgan soʻrovnomalarini umumlashtirish uchun hududiy statistika boshqarmalari tomonidan umumlashtiriladigan soʻrovnomalar sonidan kelib chiqib maʼlumotlarni umumlashtirish boʻyicha shartnoma asosida mutaxassislarning zarur soni qoʻshimcha ravishda jalb etiladi. Toʻldirilgan soʻrovnomalarning asl nusxalari ular umumlashtirilgandan keyin hududiy statistika organlari tomonidan doimiy saqlash uchun Davlat statistika qoʻmitasiga beriladi. 21. Davlat statistika qoʻmitasi: hududiy statistika boshqarmalaridan olingan axborot asosida respublika boʻyicha kuzatuv natijalarining elektron maʼlumotlar bazalarini shakllantiradi; kuzatuv natijalarini mantiqiy nazorat qiladi; kuzatuv natijalarini tahlil qiladi; olingan maʼlumotlarni aholini joriy hisobga olish maʼlumotlari bilan taqqoslaydi; aholining uzil-kesil statistika koʻrsatkichlari hisob-kitobini amalga oshiradi; yakuniy maʼlumotlarni Respublika komissiyasiga taqdim etadi. Aholining uzil-kesil statistika koʻrsatkichlarini shakllantirishda tanlab kuzatish natijalari Davlat statistika qoʻmitasi tomonidan maxsus ishlab chiqilgan metodikaga muvofiq butun aholiga tatbiq etiladi. 22. Respublika komissiyasi: Davlat statistika qoʻmitasi tomonidan taqdim etilgan kuzatuv natijalarini va joriy hisobga olishni koʻrib chiqadi; tushgan axborotni tahlil qilish asosida tegishli oʻzgartirishlarni Qoraqalpogʻiston Respublikasi, viloyatlar va Toshkent shahri aholisi sonining statistika koʻrsatkichlariga kiritish toʻgʻrisida qaror qabul qiladi; kuzatuv natijalari boʻyicha Vazirlar Mahkamasiga aholi soni toʻgʻrisidagi statistika maʼlumotlariga kiritiladigan oʻzgartirishlar toʻgʻrisida axborot taqdim etadi. 23. Respublika komissiyasi tomonidan qabul qilingan qarorlar doimiy yashovchi aholi sonini bundan keyin joriy hisobga olish va statistika hisob-kitoblarni tashkil etish uchun asos hisoblanadi. 24. Kuzatuv maʼlumotlarini toʻplash, kiritish va umumlashtirishda qatnashadigan shaxslarni mukofotlash pulini hisoblab chiqish Oʻzbekiston Respublikasi Moliya vazirligi bilan kelishgan holda Davlat statistika qoʻmitasi tomonidan belgilanadigan tartibda amalga oshiriladi. Soʻrovnoma oilaning har bir aʼzosi boʻyicha alohida toʻldiriladi. Soʻrov oʻtkazilayotgan oila yashayotgan koʻchaning nomi va uyning tartib raqami soʻrovnomaning tegishli katagida toʻliq va aniq aks ettirilishi kerak — 01-savol. Soʻrab chiqilayotgan shaxsning jinsi toʻgʻrisidagi maʼlumotlar javoblarning tegishli katagida doira bilan belgilanadi. 02-savol. Millati soʻrab chiqilayotgan shaxsning ogʻzaki javobiga koʻra soʻz bilan yoziladi. 03-savol. Tugʻilgan sanasi kataklarda raqamlar bilan koʻrsatiladi — 04-savol. Soʻrab chiqilayotgan shaxsning fuqaroligi soʻzlar bilan yoziladi (masalan, Oʻzbekiston Respublikasi, Turkmaniston Respublikasi). 05-savol. Soʻrab chiqilayotgan shaxsning doimiy roʻyxatdan oʻtkazilgan joyi toʻgʻrisidagi maʼlumotlar pasport asosida, 16 yoshga toʻlmagan shaxslar uchun — ota-onasining soʻzlari asosida koʻrsatiladi, barcha kataklar soʻzlar bilan toʻldiriladi. Javoblar soʻrab chiqilayotgan shaxslarning soʻzlari asosida toʻldiriladi (hujjatlar tekshirilmaydi). 06-savol. Soʻrab chiqilayotgan shaxsning oilaviy ahvoli toʻgʻrisidagi maʼlumotlar javoblarning tegishli katagida doira bilan qayd etiladi (oʻn yetti yoshga toʻlmagan erkaklar va 16 yoshga toʻlmagan ayollar uchun 6-savol toʻldirilmaydi). 07-savol. Soʻrab chiqilayotgan shaxsning maʼlumoti quyidagi tarzda qayd etiladi, agar soʻrab chiqilayotgan shaxs: oliy yoki undan yuqori maʼlumotga ega boʻlsa (oliy taʼlim muassasasini tamomlagan boʻlsa) — doira bilan 1 raqami belgilanadi; oliy taʼlim muassasasida oʻqiyotgan boʻlsa yoki akademik taʼtilda boʻlsa — doira bilan 2 raqami belgilanadi; oʻrta maxsus taʼlim muassasasini (akademik litsey, kasb-hunar kolleji, texnikum, professional-texnika, tibbiyot, pedagogika va boshqa bilim yurtini) tamomlagan boʻlsa — doira bilan 3 raqami belgilanadi; umumtaʼlim maktabining 9, 10 yoki 11-sinfini toʻliq tugatgan boʻlsa — doira bilan 4 raqami belgilanadi; umumtaʼlim maktabini toʻliq tugatmagan boʻlsa yoki unda oʻqiyotgan boʻlsa — doira bilan 5 raqami belgilanadi; boshlangʻich maʼlumotga ega boʻlsa (1 — 4-sinflar) yoki umumtaʼlim maktabida umuman oʻqimagan boʻlsa — doira bilan 6 raqami belgilanadi. Maktab yoshiga yetmagan bolalar uchun 7-savol toʻldirilmaydi. Vaqtincha uyda yashamayotganlar uchun 8-savol toʻldirilmaydi. (Bunda biror-bir sabablarga koʻra qarindoshlarinikiga yoki tanishlarinikiga vaqtincha ketgan shaxslar nazarda tutilmaydi). 08-savol. Soʻrab chiqilayotgan shaxsning mashgʻuloti toʻgʻrisidagi maʼlumotlar javoblarning tegishli katagida doira bilan belgilanadi. 8-savol toʻldirilgandan keyin soʻrov yakunlanadi. Vaqtincha uyda yashamayotganlar uchun 9 — 12-savollar quyidagi tarzda toʻldiriladi: 09-savol. Agar shaxs Oʻzbekiston Respublikasi hududida boʻlsa, hudud (viloyat, tuman, shahar) nomi koʻrsatiladi. 10-savol. Agar shaxs xorijda boʻlsa soʻzlar bilan davlat nomi koʻrsatiladi. 11-savol. Qancha muddatdan beri vaqtincha yashayotgan joyida istiqomat qilishi muddati ketgan vaqtidan hozirgi vaqtgacha hisoblanadi, raqamlar bilan toʻldiriladi. 12-savol. Soʻrab chiqilayotgan shaxsning ketishdan maqsadi javoblarning tegishli katagida doira bilan belgilanadi.